AaB og Kasper Kusk har forlænget kontrakten indtil 30. juni 2013.

Sportsdirektør Lynge Lakobsen glæder sig over forlængelsen med det 19-årige talent: - Kasper Kusk er endnu et produkt af det dygtige talentarbejde, der bliver lavet i AaB. - Som spiller har Kasper fortsat sin udvikling, og det er vores forventning, at vi inden for en overskuelig fremtid vil se ham tættere på vores Superliga-hold, siger Lynge Jakobsen. Kasper Kusk ser frem til fortsættelsen i sin barndomsklub. - Det er dejligt at have fået kontrakten på plads. Heldigvis har det hårde arbejde båret frugt, og min målsætning er efter sommerferien at komme endnu tættere på holdet. Det unge talent er noteret for tre officielle kampe for AaB.